भेनिस

भेनिस इटालीया उत्तरपूर्वी लागाय् दयाच्वंगु छगू नगर ख। थ्व नगर ११७गु चिधंगु, नहरं बायातःगु टापूपि व थन्यागु टापूपिन्त स्वाइगु तांतेगु नगर ख। थ्व नगर झ्वासा बँय् दयाच्वंगु भेनेसियन लगूनय् अवस्थित दु। थ्व लगून पो खुसि व पिआभे खुसिया तटक्षेत्रय् ला। भेनिस थःगु हिसि, वास्तुकला, व कलाकृतिया निंतिं नांजाः।  थ्व नगरयात समग्रय्, थुकिया लगून नापं, हलिम सम्पदा धलखय् दुथ्यानातःगु दु। UNESCO: Venice and its Lagoon, accessed:17 April 2012

भेनिस इटालीया भेनेतो क्षेत्रया राजधानी ख। सन् २००९स भेनिसया कम्युनय् २,७०,०९८ मनू च्वनाच्वंगु दु (सकल भेनेजिया कम्युनया जनसंख्या धाःसा २७२,००० दु गुकिलि करिब ६०,०००Mara Rumiz, Venice Demographics Official Mock funeral for Venice's 'death' ऐतिहासिक भेनिस नगरय् (Centro storico); १,७६,०००176,000 तेराफार्माय् Terraferma, व ३१,००० लगूनया मेमेगु द्विपय् बसोबास याइ। पदुआ व त्रेभिसो नापं थ्व नगर पदुआ-त्रेभिसो-भेनिस महानगर क्षेत्र(PATREVE) दयेकि। थ्व महानगरया सकल जनसंख्या १६,००,००० दु। PATREVE छगू तथ्याङ्कीय महानगर जक्क ख व थ्व क्षेत्रया छुं प्रशासनिक अधिकार मदू। 

भेनिसया नां प्राचीन भेनेति मनूतेगु नामं वःगु ख, थ्व जातिया मनूत थ्व थासय् करिब १०गु सदी ईपूस थ्व थासय् च्वनिगु या।  थ्व नगर ऐतिहासिक रुपय् गणतन्त्र भेनिसया राजधानीया रुपय् दयाच्वन। भेनिसयात ला दोमिनान्ते ("La Dominante"), सेरेनिसिमा ("Serenissima"), एद्रियातिक सागरया लानि, लःया नगर, ख्वापाःया नगर, तांया नगर, लालकयाच्वंगु नगर ("The Floating City"), व नहरया नगर ("City of Canals") धका नं म्हसीकिगु या।

गणतन्त्र भेनिस मध्यकालीन व पूनर्जागरण कालीन युरोपय् मू नाविक शक्तिया रुपय् स्थापित जुयाच्वन। थ्व नगर ल्वापूया ईलय् क्रुसेद्स पिथनिगु नगर निसें शान्तिया ईलय् बनय्‌ज्याया नगर, (विशेषयाना रेशम, चाना, मसला, कलाकृति आदि)या रुपय् दयाच्वन। बनय्‌ज्या सुथांलाःगु १३-१७गु शदीइ थ्व नगर सिक्क तःमि नं जुल।  थ्व नगर थनया थीथी कलाया हिउपा, दसु इटालियन पूनर्जागरणया निंतिं नं नांजा। सिम्फोनि व ओपेरा संगीतय् नं थ्व नगरया देन दु, थ्व नगर एन्तोनियो भिभाल्दि बूगु नगर नं ख। 

लिधंसा

स्वयादिसँ
 इताली

पुचः:भूगोल